pythainlp/thai_wikipedia_clean_20230101 huggingface dataset:
มาริสา นักร้องที่ผับ ที่แอบหลงรักวายุ ก็ถูกลูกน้องของธนทัตจับตัวไปหวังจะทำร้าย หลังมาริษาเกิดได้ยินความลับของธนทัตโดยไม่ตั้ง แต่สุดท้ายมาริษาก็หนีออกมาได้ โดยมี คมศร เศรษฐีนีทางเหนือช่วยเหลือเอาไว้ ซึ่งเบื้องหลังของคมศร ก็คือนักค้ายารุ่นใหม่ที่กำลังขยายอิทธิพลแข่งกับธนทัต พอธนทัต รู้เรื่องนี้เข้าเลยวางแผนจ้างให้วายุฆ่าคมศร โดยหวังว่างานนี้ จะยิงปืนนัดเดียวได้นกสองตัว คือทั้งกำจัดศัตรูและทำให้ภาวรินทร์ได้รู้ว่าขายที่เธอรักเป็นมือปืน ซึ่งแผนครั้งนี้ของธนทัตก็สำเร็จ เมื่อภาวรินทร์รู้ความจริงว่าวายุเป็นมือปืนเธอก็พยายามตัดใจจากวายุทันทีเช่นกัน ทำให้วายุเสียใจอย่างมากและคิดจะเลิกอาชีพมือปืน ขณะที่ศรุตก็สืบได้ว่าธนทัตมีเบื้องหลังที่ผิดกฎหมายเลยคิดจะเข้าจับกุม แต่ธนทัตยื่นข้อเสนอให้ศรุตได้หมั้นกับภาวรินทร์ โดยจะโยนความผิดให้สุรสีห์แทน ศรุตตัดสินใจรับข้อเสนอ สุรสีห์โกรธจัดหลังรู้ว่าถูกธนทัตหักหลัง จึงสั่งลูกน้องไปวางระเบิดที่งานระเบิดที่งานหมั้นของภาวรินทร์และศรุต วายุรู้จึงรีบมาช่วยภวรินทร์และหนีไปด้วยกัน โดยทั้งคู่หวังจะเริ่มต้นชีวิตใหม่ที่ต่างประเทศ ฟากศรุตแค้นใจมากออกตามล่าวายุ และสุรสีห์เช่นกัน
คาแรคเตอร์ตัวละคร.
วายุ ชายหนุ่มรูปหล่อทว่าเงียบขรึม หน้าฉากมีอาชีพเป็นบาร์เทนเดอร์ในสถานบันเทิงแห่งหนึ่ง แต่อาชีพเบื้องหลังของวายุนั้นแท้จริงแล้วคือการรับจ้างเป็นมือปืนที่ทำงานภายใต้คำสั่งลับๆ ของสุรสีห์ กับในเวลาว่างวายุก็แอบไปหาภาวรินทร์ จนทั้งคู่มีความสัมพันธ์ต่อกันแบบเงียบๆ เพื่อไม่ให้ใครรู้ จนก่อให้เกิดความรัก ปัจจุบันเป็นแฟนของภาวรินทร์ พอวายุถูกแทงภาวรินทร์จึงพาเขาไปโรงพยาบาล พอหายดีตนก็ลาออกจากอาชีพบาร์เทนเดอร์และเลิกเป็นมือปืน หลังจากที่คมศรเสียชีวิตไปไม่นาน วายุและภาวรินทร์ได้หนีพวกธนทัตกับผู้กองศรุตและพวกตำรวจไปอเมริกา เพื่อให้ทั้งคู่ได้เริ่มต้นชีวิตใหม่ที่ดี จากนั้นก็ไปร้านทำผมเพื่อตนจะทำผมสีทอง แต่พอช่างทำผมทราบข่าวว่าวายุทำลายชีวิตธนทัต วายุจึงฆ่าช่างทำผมกับหนีออกไป จากนั้นไปเจออาคิด ที่เป็นอาแท้ๆของเขา จากนั้นก็จัดงานแต่งงานของตนกับภาวรินทร์ กับบอกปมของตนว่าสุรสีห์คือฆาตกรพ่อแม่ของวายุ แต่พอสุรสีห์กลับมาก็เริ่มดวลปืนกันจนอาคิดกับภาวรินทร์มาห้ามปรามทั้งคู่เอาไว้ จากนั้นวายุก็บอกลาสุรสีห์เพื่อที่จะไปใช้ชีวิตที่อเมริกากับภาวรินทร์จนแก่ตาย ในตอนอวสาน วายุก็คิดว่าสุรสีห์คือพ่อแท้ๆ ของตน หลังจากที่สุรสีห์เสียชีวิต ก็เจอศรุต จากนั้นก็ต่อสู้กัน แล้วภาวรินทร์ก็มาช่วยที่ทะเล กับวายุยิงศรุตจนเสียชีวิต และความรักของวายุและภาวรินทร์ก็แฮปปี้เอ็นดิ้ง
วายุมีพ่อชื่อสุรสีห์ กล้ากุล และมีแม่ชื่อแววดาว อิสระพงษ์ วายุจึงใช้นามสกุลของแม่ เพราะในอดีตแววดาวตั้งชื่อและนามสกุลของแววดาวมาเป็นชื่อตน แต่พอทราบว่าพ่อสุรสีห์โดนมัดมือกับยิงมือตัวเองกับแม่มีสามีใหม่ชื่อจ่ายุทธ แต่พอสุรสีห์กลับมาล้างแค้นจ่ายุทธ แววดาวก็มาช่วยจ่ายุทธ จนแววดาวถูกสุรสีห์ฆ่าตาย ก่อนตายได้บอกกับสุรสีห์ว่าให้ไปเลี้ยงดูวายุแบบพ่อลูก
สุรสีห์ เจ้าของสถานบันเทิงที่วายุทำงานอยู่ เป็นผู้ที่รับงานฆ่า และออกคำสั่งฆ่าให้กับมือปืนทุกคนในซุ้ม ในอดีตเคยมีภรรยาชื่อแววดาว แต่แววดาวมีสามีใหม่ชื่อจ่ายุทธ กับซ่อนวายุไว้ในตู้เสื้อผ้า กับฆ่าจ่ายุทธ (พ่อเลี้ยงของวายุ) และฆ่าแววดาว (แม่ของวายุ) จนเสียชีวิต ต่อมาก็เก็บวายุมารับไปเลี้ยงเป็นหลานบุญธรรม จนวายุต้องมาช่วยงานตน เวลาไปไหนเขาก็จะช่วยวายุทุกอย่าง วายุต้องเรียกตนว่า อา แต่พอวายุมีผู้หญิงที่รักและเป็นห่วงวายุอย่างภาวรินทร์ สุรสีห์แค้นหนักมากกับคิดจะล้างแค้นภาวรินทร์ จากนั้นเขาโดนจับเพราะตนค้ายา แล้วโดนผู้กองศรุตทำร้าย แต่พอทราบจากผู้กองศรุตว่าวายุพาตัวภาวรินทร์ไปอเมริกา สุรสีห์ก็โดนทำร้ายอีกที แล้วผู้กองศรุตก็เรียกธนทัตมาคุยกับตน ต่อมาผู้กองศรุตก็พาสุรสีห์ไปหาวายุที่ทะเล และหลังจากที่พี่เหมาเสียชีวิต สุรสีห์ก็ไปฆ่าธนทัต และพบอาคิด ที่เป็นอาแท้ๆ ของวายุ แล้วอาคิดก็นินทาสุรสีห์ว่าตนฆ่าพ่อแม่วายุ ต่อมาก็ดวลปืนกับวายุ กับฆ่าด้วยปืนต่อปืน แล้วอาคิดกับภาวรินทร์ก็มาห้ามทั้งคู่ ในตอนอวสานวายุมาบอกลาสุรสีห์ว่าจะไปใช้ชีวิตอยู่กับภาวรินทร์ และเฉลยว่าตนคือพ่อแท้ๆ ของวายุ จากนั้นสุรสีห์ก็ต่อสู้กับศรุต จนสุรสีห์ถูกศรุตยิงจนเสียชีวิต ก่อนตายได้บอกวายุว่าให้วายุหนีไปไกลๆ และตนยังรอวายุกลับมา
ภาวรินทร์ หญิงสาวอาร์ตติสต์ผู้มีจิตใจงดงามเปรียบเสมือนนกที่มีแต่ความอิสระ เธอเป็นผู้ที่เปลี่ยนโลกจากความมืดมนให้กลายเป็นมีชีวิตชีวาให้กับวายุ วายุจำต้องปิดบังตัวตนเพื่อไม่ให้ภาวรินทร์รู้ความจริงว่าเขาคือมือปืน ปัจจุบันเป็นคนรักของวายุ กับคิดจะอ่อยวายุเสมอ ในคดีคมศร วายุจึงปลอมตัวเป็นพนักงานในร้านเพื่อเสิร์ฟน้ำให้คมศรและธนทัต แต่พอคมศรใกล้จะทำร้ายธนทัตจนเกือบถูกฆ่า วายุก็ฆ่าคมศรกับหงส์ (ลูกน้องของคมศร) ทางภาวรินทร์ก็มาดูตรงโต๊ะจีน แล้ววายุก็ขอโทษแล้ววิ่งหนีออกไปแบบเสียใจมากๆ เมื่อภาวรินทร์รู้ความจริงว่าวายุเป็นมือปืนเธอก็พยายามตัดใจจากวายุทันทีเช่นกัน แล้วก็ปล่อยวาง แต่พอสุรสีห์โดนจับ วายุกับภาวรินทร์จึงคิดแผนเพื่อไปอเมริกา ในงานหมั้นของผู้กองศรุตกับตน ภาวรินทร์แต่งตัวเสร็จแล้วไปอยู่ข้างใน แล้ววายุก็แอบตามมาช่วยเพื่อไปอเมริกาด้วยกัน จากนั้นพอพวกธนทัตกับพวกตำรวจสั่งให้วายุวางปืน วายุก็สั่งให้คนที่อยู่ในเรือนไทยวางปืน กับพาตัวเธอไปที่บ้านพี่เหมา แล้วพี่เหมาบอกทั้งคู่ว่าให้ไปอเมริกา จากนั้นก็พบอาคิด ซึ่งเป็นอาของวายุ และจัดงานแต่งของตนกับวายุ แต่พอสุรสีห์กลับมาจากเรือนจำก็บอกว่าจะไปฆ่าธนทัต แต่พอทราบข่าวเรื่องธนทัตผู้เป็นพ่อบังเกิดเกล้าเสียชีวิต ภาวรินทร์รู้สึกเศร้าโศกและเสียใจเป็นอันมาก ในตอนอวสานเธอพาวายุไปทะเล หลังจากที่สุรสีห์เสียชีวิต ศรุตจึงออกตามล่าทั้งคู่ และศรุตก็ต่อสู้กับวายุ ทางศรุตก็ยิงภาวรินทร์ จากนั้นวายุก็ยิงศรุตจนเสียชีวิต จสากนั้นทั้งคู่ก็บาดเจ็บจนถูกส่งโรงพยาบาล 1 ปีผ่านไปทั้งคู่ก็รอดชีวิตและได้แต่งงานมีลูกด้วยกัน
ศรุต ตำรวจหนุ่ม ทั้งหล่อ, เก่ง และรวย เป็นคนมั่นใจในตัวเองสูง เปลือกนอกดูเหมือนไม่เอาไหน แฝงไว้ซึ่งความฉลาดแกมโกง จนบางทีกลายเป็นคนทำผิดกฎหมายเสียเอง มีเพื่อนสนิทอย่างภาวรินทร์ และอยากให้ภาวรินทร์ได้เปิดใจให้ตนสักครั้งนึง กับขอคบภาวรินทร์เพราะไม่อยากให้ภาวรินทร์นอกใจศรุต แต่ภาวรินทร์มีใจให้กับวายุเพียงคนเดียว และหลังจากที่คมศรเสียชีวิต ผู้กองศรุตจึงจับสุรสีห์ (เจ้าของบาร์) , วิน (น้องชายของมาริสา) และตี์ (เพื่อนของวายุ) พาไปสอบปากคำ กับจับสุรสีห์เข้าคุก ส่วนวินกับตี๋ก็ถูกปล่อยตัว แล้วผู้กองศรุตก็โกรธแค้นกับทำร้ายสุรสีห์ และในงานหมั้นของตนกับภาวรินทร์ ผู้กองศรุตทราบว่าภาวรินทร์ไม่ได้หมั้นกับตนเพราะวายุมาช่วยเพื่อหนีไปอเมริกา กับตามล่าทั้งคู่ จากนั้นไปทำร้ายสุรสีห์ แล้วเรียกธนทัตมาคุยกับสุรสีห์ ต่อมาก็ทำร้ายธนทัตจนบาดเจ็บ พอสันต์มาช่วยเขากับสันต์ก็เรียกรถพยาบาล ต่อมาก็ตามล่าวายุต่อ แต่พอวายุเข้าลิฟต์ ผู้กองศรุตกับพวกตำรวจจึงตามจับวายุ แต่เป็นชายจากไหนก็ไม่รู้ที่ปลอมตัวเป็นวายุ ทางภาวรินทร์ก็ไปเยี่ยมพ่อ ต่อมาผู้กองศรุตก็จับตัวสันต์ กับฆ่าสันต์จนเสียชีวิต จากนั้นไปที่บ้านพี่เหมา แล้วพี่เหมาก็บอกผ่านทางวีดีโอคอลล์ว่า มีระเบิด ผู้กองศรุตก็ล้มลงจนบาดเจ็บ กับพาไปโรงพยาบาล แล้วไปพูดคุยกับสุรสีห์อีกครั้ง กับพาหนีออกจากเรือนจำและไปตามล่าวายุที่ทะเลในตอนท้าย จากนั้นศรุตก็ฆ่าพี่เหมา กับเจอวายุและสุรสีห์ แล้วต่อสู้กัน ทางตนที่ชนะก็ฆ่าสุรสีห์จนเสียชีวิต และไปหาวายุกับภาวรินทร์ แล้ววายุกับตนก็ต่อสู้กัน จากนั้นตนก็ยิงวายุแต่ภาวรินทร์มาปกป้องไว้และวายุก็ฆ่าศรุตจนเสียชีวิต
ธนทัต พ่อของภาวรินทร์ เบื้องหน้าเป็นพ่อที่แสนดีและยังเป็นช่างซ่อมอิเล็กทรอนิกส์รายใหญ่ในจังหวัดสมุทรสาคร แต่เบื้องหลังเป็นเจ้าพ่อค้ายาเสพติด และยังเป็นคนที่เลือดเย็นสามารถฆ่าทุกคนที่ขวางทางได้แม้กระทั่งผู้หญิง หลังจากที่คมศรเสียชีวิตไปไม่นาน วายุพาตัวภาวรินทร์หนีไปอเมริกาจนงานหมั้นล่ม แล้วจากนั้นไปบอกสุรสีห์ กับคุยไปคุยมา ต่อมาก็ถูกผู้กองศรุตทำร้ายตรงบันได แล้วสันต์มาปกป้อง กับถูกส่งโรงพยาบาล จนตอนนี้กลายเป็นเจ้าชายนิทรา หลังจากที่สุรสีห์ออกจากคุกก็มาหาเขา ในตอนท้ายธนทัตก็ถูกสุรสีห์ฆ่าตาย แต่พอภาวรินทร์ทราบข่าวที่ธนทัตถูกสุรสีห์สังหาร ภาวรินทร์รู้สึกเสียใจหนักมาก
มาริสา นักร้องที่ทำงานในบาร์ของสุรสีห์ ชอบวายุมาก และยังแอบไปรู้ความลับของวายุ ด้วยความจุ้นจ้านของเธอจึงทำให้ลูกน้องของธนทัตจับตัวไปขณะที่เธอแอบตามวายุไปที่บ้าน กับถูกคมศรช่วยไว้ หลังจากที่คมศรตายไปไม่นาน มาริสาก็บอกลาวายุ กับปรารถนาให้วายุกับภาวรินทร์ไปเริ่มต้นชีวิตใหม่ที่ต่างประเทศ
ตี๋ เพื่อนบาร์เทนเดอร์ของวายุ ชอบเรียกมาริสาว่า เจ๊
ซัน อดีตนักมวยเก่า ที่สุรสีห์ช่วยชีวิตไว้ ผันตัวเองมานักฆ่า ทำทุกอย่าง โดยไม่สนใจแม้แต่คำว่า "เพื่อน"
วิน น้องชายคนเดียวของมาริสา รักสนุก เกเร ต้องมาขอเงินจากมาริสาอยู่บ่อยๆ เพราะไปเล่นพนันบอลจนวายุต้องยื่นมือเข้าไปช่วยเหลือ
สันต์ ลูกน้องของธนทัต รูปหล่อ แต่ภาวรินทร์เรียกเขาว่า พี่ โดยแอบสะกดรอยคนที่ชื่อวายุกับภาวรินทร์ กับถ่ายคลิปวายุ จนมาริสามาเอาเรื่องตน จากนั้นก็จับตัวมาริสาเพื่อให้ถึงมือธนทัต กับร่วมมือกันฆ่ามาริสา พอมาริสาหนีไป ตนกับธนทัตจึงตามจับอีกครั้ง แล้วถูกขังไว้ในห้องน้ำ ในตอนท้ายสันต์ถูกผู้กองศรุตจับตัวกับทำร้าย และผู้กองศรุตก็ยิงเขาจนเสียชีวิต แต่ก่อนตายได้บอกผู้กองศรุต กับศพตนถูกโยนลงน้ำ
พี่เหมา ลูกน้องของสุรสีห์ เบื้องหน้าคือเป็นพนักงานทำความสะอาดในสถานบันเทิงที่วายุทำงานอยู่ เบื้องหลังคือผู้ช่วยนักฆ่า แต่พอวายุลาออก พี่เหมาก็บอกให้วายุไปให้ไกลๆ โดยวายุพาตัวภาวรินทร์ไปอเมริกา จากนั้นไปช่วยสุรสีห์ที่ออกจากเรือนจำ สุดท้ายก็ถูกยิงจนเสียชีวิต
อาคิด / คิตตี้ อาแท้ๆ ของวายุ และน้องสาวของสุรสีห์ ที่ทราบเรื่องของสุรสีห์ที่ฆ่าพ่อแม่วายุจนเสียชีวิต ในตอนอวสานก็จัดงานแต่งงานของวายุและภาวรินทร์พอจัดงานแต่งเสร็จ ก็เจอสุรสีห์อีกครั้ง กับบอกว่าวายุเป็นลูกในไส้ของสุรสีห์
การตอบรับของละครเรื่องนี้ทั้งหมด 18 ตอนที่ได้ออกอากาศไป (เมื่อวันที่ 27 มีนาคม พ.ศ. 2560 – 23 พฤษภาคม พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่
เรตติ้งที่มีอันดับสูงที่สุดในละครแต่ละตอนจะแสดงด้วย , เรตติ้งที่มีอันดับต่ำที่สุดในละครแต่ละตอนจะแสดงด้วย , เรตติ้งเฉลี่ยของละครจะแสดงด้วย
ธวัช สุรินทร์คำ
นายธวัช สุรินทร์คำ (เกิด 30 กรกฎาคม พ.ศ. 2492 ) อดีตสมาชิกสภาผู้แทนราษฎรจังหวัดสุโขทัย 2 สมัย
ธวัช สุรินทร์คำ เกิดเมื่อวันที่ 30 กรกฎาคม พ.ศ. 2492 เป็นบุตรของ นายประกิต กับ นางส่งศรี สุรินทร์คำ สำเร็จการศึกษาปริญญาตรี วิทยาศาสตรบัณฑิต สาขาเทคนิคการแพทย์ จาก มหาวิทยาลัยเชียงใหม่
อดีตเคยเป็นนายแพทย์ ต่อมาเข้าสู่วงการการเมือง ด้วยการเป็นสมาชิกสภาจังหวัด และเข้าสู่การเมืองระดับชาติ ด้วยการลงรับสมัครเลือกตั้งสมาชิกสภาผู้แทนราษฎรจังหวัดสุโขทัย ในการเลือกตั้ง พ.ศ. 2518 และได้รับเลือกเรื่อยมา รวม 2 สมัย
ธวัช เคยดำรงตำแหน่งทางการเมือง ด้วยการเป็นที่ปรึกษารัฐมนตรีว่าการกระทรวงแรงงาน (นายไพฑูรย์ แก้วทอง) (พ.ศ. 2552-2553)
ปี พ.ศ. 2544 ธวัช ลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ ลำดับที่ 85 แต่ไม่ได้รับเลือกตั้ง
ธวัช สุรินทร์คำ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
Carling Cup
เฟอร์นันโด วาร์กัส
เฟอร์นันโด วาร์กัส  อดีตนักมวยแชมป์โลก 2 สมัย ในรุ่นจูเนียร์มิดเดิลเวท เกิดเมื่อวันที่ 7 ธันวาคม พ.ศ. 2520 ที่เมืองออกนาร์ด รัฐแคลิฟอร์เนีย โดยเป็นชาวอเมริกันเชื้อสายเม็กซิกัน มีสถิติการชกทั้งหมด 31 ครั้ง ชนะ 26 ครั้ง เป็นการน็อกทั้งหมด 22 ครั้ง แพ้ 5 ครั้ง โดยเป็นการแพ้น็อกทั้งหมด 4 ครั้ง
วาร์กัสในวัยเด็กมีชีวิตที่เสเพล เพราะความยากจนของครอบครัว จึงเริ่มต้นชกมวยจากมวยสากลสมัครเล่น จนกระทั่งติดทีมชาติสหรัฐอเมริกาได้ไปแข่งในกีฬาโอลิมปิก 1996 ที่แอตแลนตา รัฐจอร์เจีย ในรุ่นไลท์มิดเดิลเวท แต่ทว่าตกรอบที่สอง เมื่อเป็นฝ่ายแพ้ให้กับ มาเรียน ซีเมียน นักมวยชาวโรมาเนียไป 8-10 หมัด
หลังจากนั้น วาร์กัสก็ได้หันมาชกมวยสากลอาชีพ โดยมี ลู ดูวา เทรนเนอร์ชื่อดังระดับโลกเป็นผู้ฝึกสอน และ แดน ดูวา เป็นโปรโมเตอร์ ซึ่งวาร์กัสสามารถทำสถิติไม่แพ้และเสมอแก่ใครถึง 14 ไฟต์ และทั้งหมดเป็นการชนะน็อกทั้งหมด จึงได้ชิงแชมป์โลกในรุ่นจูเนียร์มิดเดิลเวทของ IBF กับ โยริ บอย กัมปัส นักมวยที่ไม่เคยแพ้หรือเสมอแก่ใครเช่นกันชาวเม็กซิกัน ในปลายปี พ.ศ. 2541 ผลการชกปรากฏว่าวาร์กัสเป็นฝ่ายเอาชนะน็อกไปได้ในยกที่ 7
หลังจากนั้น เฟอร์นันโด วาร์กัส ก็เป็นที่จับตามองของวงการมวยระดับโลก ในฐานะดาวรุ่งดวงใหม่ ประกอบกับบุคคลิกที่ห้าว ไม่เกรงกลัวใคร อีกทั้งยังมีหน้าตาดี จึงทำให้ได้รับฉายาว่า "Ferocious" หรือ "El Feroz" ในภาษาสเปน ซึ่งวาร์กัสเมื่อให้สัมภาษณ์หรือพูดคุยกับสื่อมวลชนมักจะพาดพิงไปถึง ออสการ์ เดอ ลา โฮยา อยู่เสมอ ๆ ในลักษณะท้าทาย ซึ่งขณะนั้นเดอ ลา โฮยา ถือเป็นซูเปอร์สตาร์อันดับหนึ่งของวงการมวยโลกอยู่ จึงทำให้เป็นที่จับตามองของแฟนมวยทั่วโลกว่า ทั้งคู่อาจได้โคจรมาพบกัน
เฟอร์นันโด วาร์กัส ป้องกันตำแหน่งแชมป์โลกของ IBF ไว้ได้ทั้งหมด 5 ครั้ง ก่อนที่จะพบกับความพ่ายแพ้เป็นครั้งแรกในปี พ.ศ. 2543 เมื่อทำการชกล้มแชมป์กับแชมป์โลกในรุ่นเดียวกันนี้ของ WBA คือ เฟลิกซ์ ตรินิดัด นักมวยชาวปวยร์โตริโก ที่เพิ่งเอาชนะคะแนน เดอ ลา โฮยา มาได้ โดยวาร์กัสเป็นฝ่ายแพ้น็อกไปในยกที่ 12 ซึ่งเป็นยกสุดท้าย ซึ่งตลอดการชกวาร์กัสแทบไม่อาจสู้กับตรินิดัดได้เลย
หลังจากนั้น วาร์กัสก็ชกอุ่นเครื่องอยู่หนึ่งครั้ง ก่อนที่ขึ้นชิงแชมป์ในรุ่นเดียวกันนี้ของ WBA ที่ว่างลง เนื่องจากตรินิดัดสละตำแหน่ง วาร์กัสสามารถเอาชนะน็อก โฆเซ อัลเฟรโด โฟลเรส นักมวยชาวเม็กซิกันไปในยกที่ 7 ก่อนที่ถัดมาจะทำการชกล้มแชมป์อีกครั้งกับแชมป์โลกของ WBC คือ ออสการ์ เดอ ลา โฮยา ที่เป็นเสมือนคู่กรณีกัน ปรากฏว่า วาร์กัสก็เป็นฝ่ายแพ้ทีเคโอ​ไปในยกที่ 11 ในแบบที่แทบจะสู้ไม่ได้เหมือนเช่นที่พบกับทรินิแดด หลังจากนั้นแล้ววาร์กัสหันมาชกเคลื่อนไหวอยู่ 4 ครั้ง ก่อนที่จะพบกับ เชน มอสลีย์ ยอดนักมวยอีกคนชาวอเมริกัน ปรากฏว่าวาร์กัสตกเป็นฝ่ายแพ้ที.เค.โอ.ไปในยกที่ 10 เมื่อต้นปี พ.ศ. 2549 โดยที่ตาข้างซ้ายของวาร์กัสโดนหมัดของมอสลีย์จนปูดบวมไปหมด จากนั้นในกลางปีเดียวกัน วาร์กัสยังติดใจในผลการชก จึงทำการขอล้างตาอีกไฟต์กับมอสลีย์ ก็เป็นฝ่ายแพ้ที.เค.โอ.ไปอีกเช่นกันในยกที่ 6
เฟอร์นันโด วาร์กัส ชกมวยเป็นครั้งสุดท้ายถัดจากไฟต์นี้ โดยขึ้นชิงแชมป์ทวีปอเมริกาเหนือที่ว่างในรุ่นซูเปอร์มิดเดิลเวทของ WBC กับ ริการ์โด มาโยร์กา นักมวยชาวนิการากัว ก็เป็นฝ่ายแพ้คะแนนไปอย่างเอกฉันท์เมื่อครบ 12 ยก ซึ่งตลอดการชกวาร์กัสก็มิอาจสู้มาโยร์กาได้เลย และในไฟต์นี้วาร์กัสปล่อยร่างกายให้อ้วนฉุเพราะต้องทำน้ำหนักเพิ่มขึ้นมา
หลังจากนั้นแล้ว วาร์กัสก็มิได้ขึ้นชกมวยอีกเลย เสมือนกับได้แขวนนวมไปแล้วอย่างเป็นทางการ
ปัจจุบัน เฟอร์นันโด วาร์กัส ได้กลายเป็นนักแสดงประกอบในซีรีส์ชุด "Alpha Dog" ซึ่งออกอากาศผ่านเคเบิลทีวี เอชบีโอ โดยรับบทเป็น ทิโค "ทีเคโอ" มาร์ติเนซ
โรงเรียนอนุบาลฝันในฝันวิทยา
โรงเรียนอนุบาลฝันในฝันวิทยา เป็นชื่อที่ใช้เรียก "รายการพระธรรมเทศนา"
การศึกษาเรื่องกฎแห่งกรรมผ่านทางโรงเรียนอนุบาลฝันในฝันวิทยาของช่องโทรทัศน์เพื่อการศึกษาผ่านดาวเทียมช่องดีเอ็มซี ของวัดพระธรรมกาย ซึ่งเผยแพร่ไปทั่วโลก และเผยแพร่ทางออนไลน์ผ่านระบบอินเทอร์เน็ต รวมถึงผ่านวิทยุกระจายเสียงทั้งระบบ เอฟเอ็ม และ เอเอ็ม ทั่วประเทศ ซึ่งเป็นรายการสดที่พระเทพญาณมหามุนี เจ้าอาวาสวัดพระธรรมกาย ได้แสดงพระธรรมเทศนาออกอากาศ ในวันจันทร์ถึงวันเสาร์ เวลา 19.30 น. - 22.00 น. (ต่อมาปรับเวลาเป็น 19:00-20:30 น.) โดยมีการประยุกต์นำภาพและเพลงมาประกอบการเทศน์สอน
นอกจากนี้ ยังเป็นคำที่ใช้เรียกกลุ่มสาธุชนทั่วโลกที่รับชมและฟังพระธรรมเทศนาของ พระเทพญาณมหามุนี ในรายการโรงเรียนอนุบาลฝันในฝันวิทยา
ทั้งนี้ รายการออกอากาศเป็นครั้งสุดท้ายเมื่อวันที่ 16 กุมภาพันธ์ พ.ศ. 2560 ก่อนจะงดออกอากาศไประยะหนึ่งเนื่องจากมีการประกาศคำสั่งตามมาตรา 44 ให้พื้นที่บริเวณวัดพระธรรมกาย ต.คลองสาม อ.คลองหลวง จ.ปทุมธานี เป็นเขตพื้นที่ควบคุมพิเศษ ส่งผลให้ไม่สามารถถ่ายทอดสดรายการได้ เนื่องจากมีการปิดกั้นพื้นที่วัดทั้งหมด จนกระทั่งหลังจากกรมสอบสวนคดีพิเศษได้ประกาศยุติแผนการเข้าค้นวัดพระธรรมกายเมื่อวันที่ 10 มีนาคม พ.ศ. 2560 ส่งผลให้มีการเปิดพื้นที่วัดให้ศิษยานุศิษย์ของวัดสามารถเข้าออกได้ตามปกติ ทำให้สามารถถ่ายทอดสดรายการดังกล่าวได้ตามปกติ โดยรายการจะกลับมาถ่ายทอดสดอีกครั้งในวันที่ 13 มีนาคม พ.ศ. 2560
และจนถึงปัจจุบันรายการอนุบาลฝันในฝันวิทยายังคงออกอากาศอย่างต่อเนื่อง จะมีพระผู้ช่วยพระเทพญานมหามุนีมาสอนแทน
คำว่า โรงเรียน คือ แหล่งของคนที่มารวมตัวกันเพื่อศึกษาเรื่องราวใดๆ จึงนำมาใช้เรียกสถานที่ที่กลุ่มคน ซึ่งในที่นี้คือ "กลุ่มสาธุชน" ผู้กำลังรับชมรายการโรงเรียนอนุบาลฝันในฝันวิทยา
สาเหตุที่เรียกว่า โรงเรียนอนุบาล เพราะสาธุชนที่รับชมรายการ เปรียบเสมือนว่า เป็นเด็กอนุบาลที่เพิ่งเริ่มเรียนรู้เรื่องราวความเป็นจริงของชีวิตและที่มา(การมาเกิด) ที่ไป(การไปเกิดเมื่อละโลก)ของชีวิตในสังสารวัฏ ตามคำสั่งสอนของพระสัมมาสัมพุทธเจ้า
สาธุชนที่รับชมและฟังพระธรรมเทศนาในรายการโรงเรียนอนุบาลฝันในฝัน นั้น จึงถูกเรียกว่า "นักเรียนอนุบาลฝันในฝันวิทยา" หรือ "นักเรียนอนุบาลฯ" ซึ่งฝันในฝันแปลว่า ไม่ใช่ความจริงอยู่แต่ในฝัน ฝันซ้อนฝัน ไม่มีทางเป็นจริงได้
พระเทพญาณมหามุนีซึ่งเป็นผู้สอน จึงเรียกนามแทนตนเองว่า "ครูไม่ใหญ่" ซึ่งหมายถึงครูที่เพิ่งเริ่มฝึกสอน และ เริ่มสอนในระดับชั้นอนุบาล
ในช่วงกลางปี พ.ศ. 2559 จะมีพระวิทยากรทำหน้าที่บรรยายธรรมสลับไปในแต่ละสัปดาห์
เนื้อหารายการโรงเรียนอนุบาลฝันในฝันวิทยา.
1. "กรณีศึกษา เรื่อง กฎแห่งกรรม" ซึ่งเป็นกรณีศึกษาของบุคคลจริงที่ส่งเรื่องราวของตนเองและครอบครัวถึงพระเทพญาณมหามุนี ด้วยต้องการทราบถึงบุพพกรรมและปรโลกของบุคคลเหล่านั้น โดยพระเทพญาณมหามุนีเรียกวิธีการที่ทำให้ทราบบุพพกรรมและปรโลกของบุคคลเหล่านั้น ว่า "ฝันในฝัน" ตามอย่างคำกล่าวของ พระมงคลเทพมุนี (สด จนฺทสโร) ซึ่งหมายถึงการเข้าถึงสมาธิชั้นสูงและการใช้วิชชาธรรมกายเพื่อศึกษาความเป็นมาเป็นไปของสรรพสัตว์
ในช่วง 2550 เป็นต้นมา รายการดังกล่าวเป็นเพียงเทปบันทึกภาพ หลังจากมีจำนวนกรณีศึกษาที่ออกอากาศแล้วเกือบ 2,000 เคส โดยพระเทพญาณมหามุนีได้ปรับการออกอากาศเป็น "ข่าวสั้นทันปรโลก" หรือ การนำเสนอเรื่องราวกฎแห่งกรรมของผู้เป็นต้นบุญต้นแบบในการสร้างบารมีอย่างเอาชีวิตเป็นเดิมพัน เช่น กรณีศึกษาของ ดร. กฤษดา จ่างใจมนต์ เจ้าของบริษัท เนเจอร์กิฟท์, เนื้อหาบางส่วนที่กล่าวถึงอดีตชาติของ คุณอนันต์ อัศวโภคิน เจ้าของ บริษัท แลนด์แอนด์เฮ้าส์ และ คุณบุญชัย เบญจรงคกุล และ กรณีศึกษาของคุณพ่อ ของนักร้องระดับโลก Howard McCraryซึ่งเป็นเพื่อนรักกับไมเคิล แจ็คสัน เป็นต้น
2."โครงการฟื้นฟูศีลธรรม กิจกรรมเพื่อจรรโลงพระพุทธศาสนาในแบบต่างๆ" ที่เป็นกิจกรรมที่เกิดขึ้นจากดำริของพระเทพญาณมหามุนีเจ้าอาวาสวัดพระธรรมกาย เช่น เนื้อหาเกี่ยวกับโครงการอุปสมบทหมู่พระธรรมทายาทรุ่นต่างๆ , โครงการบรรพชาอุปสมบทหมู่ทั่วประเทศไทย, โครงการธุดงค์ธรรมชัยทั่วไทย, โครงการตักบาตรพระ 2 ล้านรูป ทุกวัด 77 จังหวัดทั่วไทย, โครงการบวชอุบาสิกาแก้วหน่ออ่อนทั่วประเทศ, โครงการเด็กดีวีสตาร์,โครงการกฐินสัมฤทธิ์เด็กดีวีสตาร์ เป็นต้น
3. "ผลการปฏิบัติธรรม" เพื่อให้เข้าถึงพระธรรมกายตามแนววิชชาธรรมกาย ซึ่งเป็นผลการปฏิบัติธรรมที่ส่งมาจากพระภิกษุ สามเณร และสาธุชนทุกชาติ ศาสนา และทุกภาษาทั่วโลก ที่มีผลการปฏิบัติธรรมออกมาในแนวเดียวกัน ที่เป็นพยานว่าภายในตัวของมนุษย์ทุกคนมี "ดวงธรรมและพระธรรมกาย " ไม่ว่าคนๆ นั้นจะนับถือศาสนาหรือเชื้อชาติใดก็ตาม
4. "ทศชาติชาดก" เช่น พระเตมียกุมาร ผู้ยิ่งด้วยเนกขัมมะบารมี, พระภูริทัตกุมาร ผู้ยิ่งด้วยศีลบารมี, มหาพรหมนารท ผู้ยิ่งด้วยอุเบกขาบารมี เป็นต้น
5. "ซีรีส์พุทธประวัติ" ได้แก่ พระสมณโคดมสัมสัมพุทธเจ้า , พระศรีอาริยเมตไตรย์สัมมาสัมพุทธเจ้า
6. เรื่องราวเกี่ยวกับปรโลก ได้แก่ "สวรรค์ และ อบายภูมิ " เช่น เทพนารี, มหานรกขุม 5, เปรต เป็นต้น
7.สื่อประกอบการสอนยอดเยี่ยม​ในรูปแบบแอนนิเมชั้น​ เพื่อสร้างเสริมให้เข้าใจมากยิ่งขึ้น
พ.ศ. 2550 : มูลนิธิธรรมกาย โดยมีพระเทพญาณมหามุนีเป็นประธานมูลนิธิฯ ได้รับรางวัลเทลลี (telly award) จำนวน 12 รางวัล จากผลงานที่ของโรงเรียนอนุบาลฝันในฝันวิทยา ผ่านช่องโทรทัศน์เพื่อการศึกษาผ่านดาวเทียมช่องดีเอ็มซี (Dhamma Media Channel; DMC)
1. ได้รับรางวัลสื่อคุณภาพด้านรายการที่เหมาะสำหรับผู้ชมเด็ก(Children)
2. ได้รับรางวัลสื่อคุณภาพด้านการใช้เพลงประกอบ(Use of Music)
3. รายการ case study ได้รับรางวัลสื่อคุณภาพด้านศาสนา(Religion / Spirituality)
4. เพลงพุทธประวัติ ได้รับรางวัลสื่อคุณภาพด้านศาสนา(Religion / Spirituality)
5. ทศชาติชาดก ได้รับ 2 รางวัล คือ
สื่อคุณภาพด้านศาสนา (Religion / Spirituality)
สื่อคุณภาพด้านสาระบันเทิง (Edutainment)
6. animation มหานรกขุม 5 ได้รับ 2 รางวัล คือ
สื่อคุณภาพด้านการใช้แอนิเมชั่น (Use of Animation)
7. กิจกรรมเทเหล้าเผาบุหรี่ ได้รับ 4 รางวัล คือ
สื่อคุณภาพด้านส่งเสริมสุขภาพ (Health and Wellness)
สื่อคุณภาพด้านสังคม (Social Issue)
สื่อคุณภาพด้านการสร้างแรงบันดาลใจ (Motivation)
ปีที่พิมพ์ : 1/2551, 400 หน้า ISBN 978-974-06-1994-9
มหาวิทยาลัยธรรมกายแคลิฟอร์เนีย
ทะเลชุกชี  ตั้งอยู่ทางตะวันออกสุดของทะเลทั้งหมดในประเทศรัสเซีย ทางตะวันออกติดกับอะแลสกา ทางตะวันออกเฉียงใต้ติดกับทะเลเบริง
กิจกรรมที่สำคัญบริเวณทะเลแห่งนี้คือการล่าแมวน้ำเพื่อการประมง และการล่าปลาคอร์ท
ทะเลเบริง  ตั้งอยู่ทางมหาสมุทรแปซิฟิก อยู่ทางใต้ช่องแคบแบริ่งที่กั้นระหว่างประเทศรัสเซียและสหรัฐอเมริกา ทางใต้มีหมู่เกาะคอมมานเดอร์กั้นระหว่างทะเลกับมหาสมุทรแปซิฟิค
ทะเลแบริ่งมีความลึกมากเพราะใต้ทะเลมีหุบเหว ทะเลแห่งนี้มีความลึกโดยเฉลี่ย 1,600 เมตร จุดที่ลึกที่สุดมีความลึก 4,151 เมตร แม่น้ำสายสำคัญที่ไหลลงสู่ทะเลแห่งนี้คือแม่น้ำอะนาดึร ที่ทะเลแห่งนี้เป็นแหล่งการประมงหลากหลายชนิด เช่น ปลาในตระกูลปลาแซลมอน ปลาในตระกูลปลาซาดีน และปูอลาสก้า
อีแวน เบอร์เกอร์
อีแวน เจมส์ เบอร์เกอร์  เกิดเมื่อวันที่ 16 สิงหาคม ค.ศ. 1987 เป็นนักฟุตบอลชาวออสเตรเลีย เล่นในตำแหน่งกองกลางซ้ายให้กับสโมสรฟุตบอลเมลเบิร์นวิกทรี ในฮุนไดลีก
ทะเลแบริง
จักรยานฟิกซ์เกียร์
จักรยานฟิกซ์เกียร์  หรือ ฟิกซี (fixie) เป็นจักรยานที่ไม่มี เฟืองหลังที่ฟรีเท้าได้ ซึ่งเวลาขี่จักรยานนั้นเท้าที่ปั่นจักรยานจะหมุนอยู่ตลอดเวลาตามการเคลื่อนไหวของล้อรถ โดย จานปั่น จะถูกยึดติดเข้ากับเฟืองหลัง โดยเมื่อล้อหลังหมุน ที่ปั่นจักรยานจะหมุนตามในทิศทางเดียวกัน ซึ่งทำให้นักขี่จักรยานสามารถหยุดโดยไม่จำเป็นต้องใช้เบรกได้ และยังสามารถขี่ถอยหลังได้
ฟิกซ์เกียร์นิยมใช้ในการแข่งขันจักรยานประเภทลู่ในเวโลโดรม ซึ่งในปัจจุบันได้รับการนิยมสำหรับจักรยานที่ขี่ตามท้องถนน โดยเป็นที่นิยมโดยมากสำหรับพนักงานขี่จักรยานส่งของในสหรัฐอเมริกาไบท์แมสเซ็นเจอร์ นอกจากนี้ยังคงได้รับความนิยมทั่วไปเนื่องจากรูปร่างและหน้าตาของจักรยานมีลักษณะจักรยานวินเทจน์
ในออสเตรเลีย คำว่า "ฟิกซ์เกียร์" จะหมายถึง จักรยานที่ไม่สามารถเปลี่ยนเกียร์ได้ สำหรับจักรยานประเภทนี้จะถูกเรียกว่า จักรยานต์ฟิกซ์วีล  ส่วนในสหรัฐอเมริกานิยมเรียกกันย่อๆ ว่า "ฟิกซี" (fixie)
ลิมฟา
ลิมฟา  เป็นเทวภาพของน้ำบริสุทธิ์ในศาสนาโรมันโบราณ โดยเป็นหนึ่งในสิบสองเทพเกษตรกรรม ซึ่งมาร์คัส เทเรนชีอัส วาร์โร นักปราชญ์โรมัน ได้บันทึกไว้ว่าทรงเป็น "ผู้นำ" (duces) ของเกษตรกรโรมัน เนื่องจาก "หากปราศจากน้ำแล้ว การเพาะปลูกทั้งหลายก็ไม่สามารถเกิดขึ้นได้ เนื่องจากความแห้งแล้งและอัตคัด" บ่อยครั้ง ลิมฟามักจะเชื่อมโยงกับฟอนตัส เทพเจ้าแห่งน้ำพุและแหล่งต้นน้ำ ลิมฟาเป็นตัวแทนของ "การสนใจการนำไปใช้ประโยชน์" ของน้ำบริสุทธิ์ ตามกรอบความคิดการศึกษาเทพเจ้าโรมันของไมเคิล ลิปกา หรืออาจหมายถึงความชื้นโดยรวม
ลิมฟาอาจเทียบกับกับนิมฟ์ตามเทพปกรณัมกรีก แต่ไม่สามารถใช้แทนกันได้ทั้งหมด ข้อแตกต่างระหว่างลิมฟาและนิมพ์คือ การอุทิศให้กับการฟื้นฟูทรัพยากรน้ำเป็น "กาารอุทิศเพื่อนิมฟ์และยกย่องลิมฟา" ในบทกวี ลิมฟาเป็นสามานยนาม ซึ่งโดยส่วนใหญ่แล้วมักใช้ในรูปพหูพจน์ แต่ก็อาจพบใช้ในรูปเอกพจน์บ้างเช่นกัน โดยมีความหมายถึงแหล่งน้ำบริสุทธิ์ หรืออาจหมายถึง "น้ำ" อย่างง่าย ๆ ลิมฟาเป็นเทพที่เหมาะสมสำหรับบวงสรวงบูชาสำหรับการรักษาแหล่งน้ำ ในวิธีเดียวกับที่เทพลิเบอร์ทรงจัดหาไวน์หรือขนมปังเซเรส
ฟิกซ์เกียร์
ซูรับ ซเวียเดารี
ซูรับ ซเวียเดารี  เกิดวันที่ 2 กรกฎาคม ค.ศ. 1981 เป็นนักยูโดชาวจอร์เจีย ที่เขาร่วมการแข่งขันโอลิมปิกฤดูร้อน 2004 ในรุ่น 90 กก. ประเภทชาย ซึ่งชนะการแข่งขันและได้รับรางวัลเหรียญทอง เขาเป็นผู้ถือครองทุนการศึกษาสำหรับโปรแกรมโอลิมปิกสมานฉันท์ เขายังได้รับรางวัลสองเหรียญเงินในการแข่งขันชิงแชมป์โลก (ในค.ศ. 2001 และในค.ศ. 2003) และเหรียญทองแดงในการแข่งขันชิงแชมป์โลกในค.ศ. 2002
ซเวียเดารียังได้ลงนามสำหรับการสนับสนุนศิลปะการต่อสู้แบบผสมผสาน สำหรับองค์กรเวิลด์วิกทอรีโร้ด แต่นั่นไม่ได้เป็นการเปิดตัวครั้งแรกสำหรับการต่อสู้แบบผสมของเขา
เขาเป็นลูกพี่ลูกน้องของแชมป์โอลิมปิกอีกรายหนึ่ง ที่มีชื่อว่าอิลเลียส อิลลาดีส (ชื่อแรกเกิดคือ จาร์จี ซเวียเดารี) ซึ่งเป็นนักยูโดชาวกรีกที่เกิดในประเทศจอร์เจีย
เทพเจ้าญี่ปุ่น
การบุกครองอียิปต์ของอิตาลี
การบุกครองอียิปต์ของอิตาลี เป็นการรุกในสงครามโลกครั้งที่สอง เข้าปะทะกับกองทัพบริติช เครือจักรภพและเสรีฝรั่งเศสในอียิปต์ การบุกครองโดยกองทัพอิตาลีที่ 10 ("10ª Armata") สิ้นสุดการปะทะที่ชายแดนที่เขตพรมแดนและเริ่มการทัพทะเลทรายตะวันตก(ค.ศ. 1940-1943) ที่เหมาะสม เป้าหมายของกองทัพอิตาลีในลิเบียคือการเข้ายึดคลองสุเอซโดยรุกเข้าใกล้เขตชายฝั่งอียิปต์ ภายหลังจากล่าช้าไปหลายวัน โอกาสในการรุกก็ได้ลดน้อยลงในการรุกเข้าไปถึงเมือง Sidi Barrani ด้วยการโจมตีต่อกองทัพบริติชในพื้นที่
กองทัพที่ 10 ได้เข้ารุกประมาณ 65 ไมล์(105 กิโลเมตร) สู่อียิปต์ แต่ได้เผชิญหน้ากับกองกำลังป้องกันของบริติชคือ กลุ่มสนับสนุนที่ 7 (กองพลยานเกราะที่ 7) ซึ่งไม่ใช่กองกำลังหลักอยู่บริเวณรอบเมือง Mersa Matruh เมื่อวันที่ 16 กันยายน ค.ศ. 1940 กองทัพที่ 10 ได้หยุดและเข้าตำแหน่งป้องกันบริเวณรอบๆ ท่าเรือของเมือง Sidi Barrani ด้วยความมุ่งหมายที่จะสร้างค่ายป้อมปราการ ในขณะที่รอให้ช่างวิศวกรทำการสร้างเวีย เดลล่า วิททอเรีย(ถนนชัยชนะ)ตามแนวชายฝั่ง ซึ่ง Via Balbia เป็นส่วนที่ขยายของลิเบีย อิตาลีได้เริ่มสะสมเสบียงเพื่อรุกไปยังเมือง Mersa Matruh ประมาณ 80 ไมล์(129 กิโลเมตร) ไกลไปทางตะวันออกและเป็นฐานทัพของกองพลยานเกราะที่ 7 และกองพลอินเดียที่ 4
เมื่อวันที่ 8 ธันวาคม ก่อนที่กองทัพที่ 10 พร้อมที่จะเริ่มต้นใหม่ในการรุกไปยังเมือง Mersa Matruh บริติชได้เริ่มปฏิบัติการเข็มทิศ การตีโฉบฉวยห้าวันต่อค่ายป้องปราการของอิตาลีบริเวณด้านนอกของเมือง Sidi Barrani การตีโฉบฉวยได้ประสบความสำเร็จและหน่วยทหารไม่กี่หน่วยของกองทัพที่ 10 ในอียิปต์ที่ไม่ได้ถูกทำลายได้ถูกบีบบังคับให้ล่าถอย บริติชได้ไล่ติดตามกองทัพที่ 10 ตามแนวชายฝั่งไปยัง Sollum, Bardia, ทูบลัก, Derna, Mechili, Beda Fomm และ El Agheila บนอ่าวซิดรา บริติชได้มีผู้เสียชีวิตและบาดเจ็บประมาณ 1,900 นายในช่วงปฏิบัติการเข็มทิศ และจับกุมเชลยศึกชาวอิตาลีและลิเบียประมาณ 133,298 นาย ยึดรถถัง 420 คัน ปืนจำนวนกว่า 845 กระบอก และเครื่องบินจำนวนมาก
สินสอด (ให้แก่ฝ่ายชาย)
สินสอด  เป็นเงิน สินค้าหรือทรัพย์ที่หญิงมอบให้แก่สามีของตนในการแต่งงาน ซึ่งตรงกันข้ามกับการมอบสินสอดอันเป็นการที่ชายมอบทรัพย์ให้แก่ภรรยาของตน ในวัฒนธรรมเดียวกันอาจมีทั้งการมอบสินสอดที่มอบให้แก่สามีและมอบให้แก่ภรรยาไปพร้อมกัน สินสอดเป็นประเพณีโบราณ และอาจมีมาก่อนการบันทึกใด ๆ เป็นเวลานานแล้ว
แต่เดิม วัตถุประสงค์ของสินสอดคือการจัดหา "เงินแรกเริ่ม" หรืออสังหาริมทรัพย์สำหรับการสร้างครอบครัวใหม่ เพื่อช่วยให้สามีทำหน้าที่เลี้ยงดูและปกป้องครอบครัวของตน ตลอดจนถึงการให้ความช่วยเหลือแก่ภรรยาและบุตรในกรณีที่ผู้นั้นกำลังจะเสียชีวิต ดังนั้น สามีจึงมีทรัพยสิทธิ์เหนือสินสอดของภรรยา นอกเหนือจากนั้น ภรรยายังอาจสมทบกับสินสมรสของเธอเอง ซึ่งทำให้ทรัพย์ดังกล่าวไม่รวมอยู่ในสินสอด และจึงเป็นทรัพย์ของเธอเพียงผู้เดียว ทรัพย์ประเภทนี้เป็นทรัพย์ "นอกเหนือจากสินสอด"  และเป็นที่รู้จักกันว่า "สินส่วนตัวของภรรยา" หรือ "สินอันไม่ประกอบขึ้นเป็นสินสอด"